
abstract:  In  this  paper  are  presented  an  detailed  study  trough 
the  book  named  „Vâlsăneşti  -  un  sat  pe  valea  Vâlsanului”,  author 
Vasile  P.  Moise.  The  study  take  into  account  the  documentary 
sources  (documents  and  oral  testimony)  and  compared  with 
archive  documents  and  preview  published  books  and  documents. 
The  entire  study  is  created  like  an  invitation  at  constructive 
dialog  for  improving  the  existent  book  and  for  created  an  unsub- 
jective  monography  for  the  village  of  Vâlsăneşti. 

1.  Introducere 

în  anul  2012,  s-a  publicat  la  Piteşti  lucrarea  cu  titlul  menţionat  mai 
sus  şi  mi-a  fost  accesibilă  de  abia  după  doi  ani. 

Este  prima  lucrare  de  proporţii  (375  pagini)  referitoare  la  un  sat  în 
care  au  trăit  bunicii  mei  materni  ale  cărui  coordonate  istorice,  demogra¬ 
fice,  sociale,  politice,  geografice  etc.  le  cunosc  atât  cât  omeneşte  a  fost 
posibil. 

Autorul  monografiei  a  fost  profesor  de  limba  română  la  şcoala  din 
Tigveni  timp  de  patrusprezece  ani  şi  la  Liceul  Agricol  (azi:  Grupul  Şcolar 
Agricol  „Constantin  Dobrescu-Argeş”  din  Curtea  de  Argeş  până  la  pensi¬ 
onare  (2005). 

Arborele  său  genealogic  cunoscut  de  noi  începe  în  Ardeal  unde  un 
bărbat  Moise  şi  soţia  lui  au  avut  mai  mulţi  copii  din  care  câţiva  băieţi  s-au 
stabilit  în  unele  sate  de  pe  valea  Vâlsanului. 

1  Prof.  univ.  emerit  dr.  ing.,  Doctor  Honoris  Causa  al  Universităţii  din  Craiova;  membru 
titular  al  Diviziei  de  Istoria  Tehnicii  a  CRIFST  al  Academiei  Române 

Astfel,  se  constată  documentar  că,  în  anii  1827-1831,  printre  străinii” 
veniţi  în  zonă  figurează:  Adam  Ungureanu  sin  Moise  şi  Ion  sin  Moise  la 
Vâlsăneşti;  Mihail  Ungureanu  sin  Moise  („Mihail  sin  Moise  Ungureanu”) 
şi  Pavel  sin  Moise  în  Valea  Faurului  etc.  Ion  sin  Moise  era  prezent,  în  1831 
şi  la  Valea  Faurului. 

Autorul  s-a  născut  în  anul  1942  şi  l-am  cunoscut  direct  în  persoană 
când  identifica  şi-şi  nota  informaţii  scrise  /  publicate  /  orale.  Evident,  i-am 
atras  atenţia  asupra  fabulaţiilor  referitoare  la  natura  relaţiilor  agrare  şi 
spiritualitatea  locuitorilor  din  Vâlsăneşti,  recomandându-i  să  verifice 
MĂRTURIILE  din  presă  cu  DOCUMENTE  autentice.  Versiunile  orale 
sugerate  de  unii  locuitori  pot  fi  deformate  şi  defazate  conform  intereselor 
de  familie  ori  politice  şi  trebuie  să  le  compare  cu  documentele  conservate 
în  Arhivele  Statului. 

Această  primă  carte  publicată  despre  satul  Vâlsăneşti  demonstrează 
valoarea  informaţiilor  folosite,  puternica  influenţă  a  politicului  precum  şi 
limitele  autorului:  erorile,  subiectivismul,  lipsa  de  experienţă,  fabulaţiile 
specialistului  în  limba  şi  literatura  română  etc. 

Ne  vom  opri,  în  analiza  noastră,  la  doar  câteva  aspecte  fundamentale. 

2.  Surse  de  informaţii 

2.1.  Documente 

Din  cele  114  „Documente  referitoare  la  istoria  satului  Vâlsăneşti” 
prezentate  în  Addenda  (pag.  269-343) ,  patruzeci  Şi  Şase  -  impresionat  de 
multe  -  au  fost  republicate  după  cele  trei  volume  ale  noastre  intitulate 
„Stroeşti  -Argeş.  Documente  şi  mărturii”  [1] . 

La  „Bibliografie  sumară”  autorul  a  semnalat  numai  volumul  al  Il-lea 
(cu  1991,  anul  apariţiei;  corect:  1981).  Pentru  edificarea  cititorului,  notăm 
aceste  documente  reproduse: 

4  (SAD  I,  documentul  6),  8  (I-9),  9  (I-10),  10  (I-ir),  ir  (I-14),  17  (I-15), 
42  (I-50),  43  (I-51),  95  (I— 168)  şi  Catografia  din  1838,  pp.  44-49  (I-146); 
2  (II-i),  32  (II-25),  33  (II-31),  34  (n-32),  35  (n-33),  63  (II-51),  64  (II-53), 
67  (n-54),  70  (11-59),  7i  (II-62),  74  (II-74),  77  (1 1-78),  93  (n-52)  şi  Harta 
judeţului  Argeş  din  1718,  p.  38  (II-11);  31  (III-2),  50  (III-12),  51  (III-13),  53 
(III-14),  55  (III-52),  60  (III-59),  73  (in-313),  82  (III-432),  83  (111-454),  85 
(III-458)  şi  213  (III-663)  etc. 

Două  documente  publicate  de  autorul  monografiei  sunt  sinteze  de 
mai  multe  documente  din  volumul  nostru  şi  anume:  62  (III— 60, 106  şi  310); 

68  (III-131,  137, 188 . 199,  226,  236  şi  239).  Acestora  li  s-a  anexat  urmă¬ 

toarea  notă:  „(Grupaj  de  informaţii  preluate  din  lucrările  mai  sus  citate 
aparţinând  autorilor  Ion  Enache,  Andreescu  M.,  Leonăchescu  N.)”. 

Lucrarea  lui  M.  Andreescu  citată  a  fost  publicată  în  anul  2004  iar  cea 
a  lui  Ion  Enache  -  consăteanul  monografistului  -  fiind  „dactilografiată, 
1971”  nu  ne-a  fost  accesibilă. 

Studiul  acestuia  din  1964  l-am  citit  şi  discutat  cu  autorul,  semna- 
lându-i  erorile  de  datare  şi  localizare  (SAD-I). 

Cititorul  poate  constata  că  monografistul  a  indicat  lucrarea  noastră 
(SAD-II)  numai  pentru  patrusprezece  documente  iar  pentru  celelalte  trei¬ 
zeci  şi  unu  n-a  mai  scris  nimic.  Unele  dintre  ele  sunt  „scoase  din  context” 
pentru  a  se  putea  fabula  şi  emite  ipoteze  avantajoase  infractorilor!  Tristă 
concluzie! 

Ne  permitem,  în  final,  să  zâmbim:  la  documentul  84  (p.  325)  ni  se 
spune:  „Date  culese  din  documentele  citate”;  în  93  (p.  330),  se  „citează” 
sursa:  2Nicolae  Leonăchescu-Năndraşu,  op.  cit.  p.  604  („op.  cif  SAD-II 
are  doar  220  pagini.  Corect:  SAD-III,  era  „necitat”);  la  p.  216  s-a  notat: 
„Academia  de  înalte  Studii  comerciale  şi  industriale”  (ortografie  locală) 
etc. 


2.2.  Mărturii 

Douăzeci  şi  cinci  de  texte  sunt  publicate  în  revista  MIRON  COSTIN 
din  Bârlad  în  anii  1914-1916  de  către  învăţătorul  Gheorghe  Florescu,  ast¬ 
fel:  documentul  26/13.07.1752  (publicat  în  anul  1914),  28/18.03.1759  (1914, 
p.  8),  49/28.03.1811  (1914),  54/09.12.1815  (1915,  p.  27),  57/26.04.1822  (1914, 
pp.  44-45),  63/05.08.1830  (?!  -  Document  la  BAR  271-CXCI),  66/23.03.1832 
(septembrie  1915,  p.  135),  67/04.09.1832  (1916,  p.  168),  75/1838  (septem¬ 
brie  1915,  p.  1351,76/1838  (aprilie  1916,  p.  2491,79/06.06.1838  (1916,  p.  249), 
84/1840  (februarie  1914,  p.  31),  86/12.04.1841  („Document  trimis  de  învă¬ 
ţătorul  Gheorghe  Florescu  din  Vâlsăneşti  redacţiei  revistei  Miron  Costin, 
Bârlad,  iunie  1915”),  88/08.09.1846  (1916,  p.  203),  89/31.12.1847  (ianua¬ 
rie  1914,  p.  81),  90/29.06.1848  (1916,  p.  203),  91/25.11.1848  (1916,  p.  203), 
92/06.04.1850  (1916,  p.  249),  94/07.06.1851  (1916,  p.  265),  96/27.06.1853 
(iunie  1916,  p.  281),  97/02.08.1853  (iunie  1916,  p.  281),  98/31.05.1855 
(1916,  p.  265),  99/30.10.1857  (1916,  p.  265),  101/26.11.1865  (1916,  p-  203)  şi 
102/20.05.1869  (1916,  p.  203). 

2.j.  Un  act  fals 

în  paginile  279  şi  280,  Vasile  P.  Moise  a  publicat  actul  cu  numărul 
12,  datat  ca  fiind  emis  de  Alexandru  Iliaş  la  14  ianuarie  1617.  S-a  publicat 
fragmentar  în  Columna  lui  Traian  nr.  32  din  15  septembrie  1872  (pagina  1, 
coloanele  1  şi  2). 

Este  o  MĂRTURIE  clasică  şi  monografistul  nu  menţionează,  la  fina¬ 
lul  textului  unde  se  află  originalul  ci  doar  atât:  „Traducerea  hrisovului  este 
luată  după  cea  publicată  în  „Columna  lui  Traian2,  anul  III....”. 

„Actul  Bolosinei”  şi  al  soţului  său  pitarul  Dima  nu  există  dar  se  spune 
că  ar  fi  fost  dat  pe  timpul  „răposatului  Radu  Mihnea”  vodă  şi  prin  el  titularii 
donează  toată  averea  lor  „vecinilor”  din  Vîlsăneşti  cu  drept  de  moştenire. 

N-am  găsit,  deocamdată,  „actul  Bolosinei”  cu  toate  insistenţele  noas¬ 
tre  şi  nici  o  copie  a  lui.  Judecând,  însă,  conjunctura  în  care  a  fost  publicat 
dar  şi  după  conţinut  şi  stil,  considerăm  că  este  un  fals.  Argumentele  şi 
dovezile  sunt  prezentate  în  continuare. 

a)  în  anul  1812,  pitarul  Nicolae  Răsti  era  deja  proprietar  de  pământ 
în  satele  Vâlsăneşti  şi  Valea  Faurului  [SAD  III— 12] .  îşi  consolidează  gos¬ 
podăria  proprie  şi  exploatează  terenurile  prin  cei  şapte  posluşnici,  în  1814, 
dintre  care  şase  sunt  din  Valea  Faurului  şi  Duţă,  o  slugă  din  Vâlsăneşti 
[SAD  III.  12,13,  23,  29  Şi  33]- 

La  9  iunie  1825  era  deja  căsătorit  cu  Marghioala,  fiica  „răposatului 
Iordache  Drăgoescu”  şi  făcea  un  schimb  imobiliar,  consolidându-şi  poziţia 
din  Piteşti  [SAD  III,  58  şi  59]. 

Pe  terenurile  lor  s-au  clădit  bisericile  din  Vâlsăneşti  şi  Valea  Faurului, 
aşa  cum  s-a  menţionat  în  anul  1826  [SAD  III,  60] 

Marghioala  Răsti  provenea  dintr-o  familie  argeşeană  de  prim  rang: 
tatăl  său  a  fost  primar  al  oraşului  Piteşti;  fratele  ei,  D.  Drăgoescu,  era 
judecător  -  în  anul  1840  -  la  Tribunalul  din  Piteşti,  alături  de  preşedin¬ 
tele  I.  Cătuneanu  [SAD  III,  455, 458];  sora  Marghioalei  se  numea  Elena 
şi  a  fost  soţia  lui  Teodor  C.  Brătianu  după  cum  ne  spune  Vasile  P.  Moise 
[p.  267]. 

într-o  asemenea  conjunctură,  Nicolae  şi  Marghioala  Răsti  au  luat  în 
stăpânire,  fără  nici  un  drept,  teren  şi  păduri  din  sudul  satului  Vâlsăneşti 
care  erau  proprietatea  Mănăstirii  Bistriţa,  judeţul  Vâlcea,  situate  pe  raza 
satului  Stroeşti.  Locuitorii  acestui  sat  erau  embaticari  şi  îşi  apărau  statu¬ 
tul  juridic  încă  din  anul  1526  [SAD  I,  3].  O  dată  cu  intrarea  în  vigoare  a 
Regulamentului  Organic,  egumenii  de  la  Bistriţa  declanşează  o  serie  de 

acţiuni  juridice  şi-şi  recuperează  integral  dreptul  de  proprietari.  De  la  4 
iunie  1835  şi  până  la  14/26  august  1863  (Legea  secularizării  averilor  mănăs¬ 
tireşti)  stroeştenii  au  statutul  de  clăcaşi  pe  moşia  Mănăstirii  Bistriţa, 
administrată  prin  arendaşi. 

Să  reţinem  că  în  perioada  23  aprilie  1836  -  23  aprilie  1839  a  fost  aren¬ 
daş  un  „supus  prusienesc”  Gheorghe  Petrovici  Sârbu  şi  l-a  urmat  Dincă 
Brătianu  (23  aprilie  1839  -  23  aprilie  1842).  Acesta  era  socrul  Elenei  I. 
Drăgoescu. 

între  timp,  a  fost  organizat  sistemul  centralizat  al  Arhivelor  Statului 
din  Ţara  Românească  şi  primul  director  a  fost  Iordache  Răsti  în  perioada 
1831-1837,  un  personaj  important  al  analizei  noastre  fiind  rudă  cu  Nicolae 
şi  Marghioala  Răsti  din  Piteşti. 

Aceştia  au  acaparat  samovolnic  un  teren  deluros  împădurit  din  nor¬ 
dul  satului  Stroeşti,  încălcând  hotarul  istoric  de  la  Valea  Pîvniţii  -  Valea 
Romanaţilor.  Terenul  răpit  era  împădurit  şi  familia  Răsti  nu  avea  nici  un 
act  de  proprietate  pentru  a  se  justifica. 

Pe  de  altă  parte,  pe  timp  de  iarnă  au  fost  cartiruite  trupe  ruseşti.  De 
exemplu,  la  25  septembrie  1833  se  confirmă  oficial  că  vor  fi  cazaţi  oşteni  din 
Divizia  a  7-a  de  pihotă  cu  Brigada  de  artilerie  (SAD  III,  137).  în  cele  zece 
sate  de  pe  Valea  Vâlsanului  au  fost  rechiziţionate  736  case  (87  în  Stroeşti 
şi  65  în  Vâlsăneşti). 

Au  tăiat  o  parte  din  pădurea  satului  Stroeşti,  din  Valea  Pivniţii  şi  până 
aproape  de  Masa  de  Pământ,  un  vârf  de  deal  pe  care  -  spune  legenda  -  a 
poposit  voievodul  Vlad  Ţepeş  pentru  supraveghere  şi  servirea  dejunului. 

Terenul  defrişat  de  proprietarii  din  Vâlsăneşti  pentru  ei  şi  pentru 
oştenii  Imperiului  Ţarist  s-a  numit  GOILA.  După  retragerea  armatelor 
ruseşti,  Nicolae  şi  Marghioala  Răsti  au  gândit  să  câştige  -  într-un  fel  sau 
altul  -  procesele  declanşate  în  1836  de  egumenul  Mănăstirii  Bistriţa  aflate 
pe  rol  la  Tribunalul  din  Piteşti. 

în  această  perioadă,  Stoica  Butoi  -  un  om  de  încredere  al  proprie¬ 
tarilor  Răsti  din  Vâlsăneşti  -  stăpâneşte  prin  furt  calificat  pădurea  din 
Stroiasca  până  la  Valea  Dragnii.  Evident,  pierde  partida! 

Stolnicul  I.  Cătuneanu  obţine  o  delniţă  în  Vâlsăneşti  iar  Dincă 
Brătianu  devine  proprietarul  unei  roţi  de  moară,  după  cum  ne  informează 
monografistul. 

Procesul  se  judecă  în  lipsa  Marghioalei  Răsti.  La  28  iunie  1840,  avoca¬ 
tul  H.  Filocsano  nu  mai  găseşte  dosarul  cauzei  la  Tribunal  [SAD  III,  454]. 

Instanţa  hotărăşte  ca  toţi  vecinii  moşiei  Stroeşti  să-şi  facă  hotărniciile  şi, 
în  final,  toate  să  se  compare  cu  cea  a  moşiei  Stroeşti. 

Procesul  se  reia  după  intrarea  în  vigoare  a  Legii  Rurale  din  1864.  La 
26  aprilie  /  8  mai  1872,  avocatul  Fotache  Radovici  a  cerut  planul  şi  hotăr¬ 
nicia  moşiei  respective.  I  se  răspunde  (25  noiembrie  1872)  sec:  planurile  şi 
hotărniciile  căutate  au  fost  luate  la  26  august  1865  de  locotenentul  Nicolae 
Condeescu.  De  la  Ministerul  Justiţiei  se  dă  trista  constatare:  „....actele  refe¬ 
ritoare  la  moşia  Stroeşti  sunt  pierdute  de  mult  timp”.  în  anul  1873,  Nicolae 
Condeescu  era  mort! 

b)  Zapisul  Bolosinei  n-a  fost  găsit  nici  în  vreo  copie.  Actul  fals  publi¬ 
cat  în  COLUMN  LUI  TRAIAN  (15  septembrie  1872)  a  apărut  după  moartea 
(1858)  Marghioalei  Răsti  şi  sunt  convins  că  în  publicarea  lui  a  fost  implicat  şi 
Alexandru  Odobescu,  colaboratorul  lui  Bogdan  Petriceicu  Hasdeu  la  redacţie, 
pentru  că  avea  în  Curtea  de  Argeş  o  reşedinţă  sentimentală  şi  putea  fi  abordat. 

„Traducerea”  publicată  are  un  stil  specific  secolului  al  XlX-lea  şi  pre¬ 
supun  că  a  fost  falsificat  în  cabinetul  lui  Iordache  Răsti.  Comparând  textul 
acestei  „traduceri”  cu  cel  al  altor  acte  din  1617,  ies  în  evidenţă  diferenţe  de 
stil  şi  conţinut.  De  exemplu: 

-  „...  această  poruncă  domnească  satului  Vâlsăneşti”  (1872)  versus:2 
această  poruncă  a  domniei  mele  vecinilor  din  Vâlsăneşti2  (1617); 

-  „Nanu  Cizmaru”  (1872)  -  existau  cizme  şi  cizmari  la  noi  în  1617?; 

-  „12000  aspri  bani  gata”  (1872)  -  erau  bani  şi  lei  în  1617?; 

-  „actul  de  la  Radu  Vodă  şi  actul  de  la  jupâneasa  Bolosina”  (1872)  - 
domnii  Ţării  Româneşti  nu  dau  „acte”  în  1617  [2]; 

-  „Am  scris  Şerban  logofătul  în  capitala  Târgovişte,  luna  lui  Ghenarie, 
14  zile,  anul  mergător  de  la  Adam  7125/1617”?!; 

-  „...acei  vecini  din  Vâlsăneşti  să  fie  cnezi  pentru  totdeauna,  ceea  ce  îi 
confirmă  dară  şi  domnia  mea”  -  stil  1872!; 

-  Patronime  moderne:  Steliano,  Gorganul,  Grigore,  Păruş  (1872). 

Despre  „jupân  Enache,  marele  stolnic”  şi  martor  avem  o  ipoteză 

aparte:  în  anul  1827  vine  pe  moşia  din  Valea  Faurului  a  lui  Nicolae  Răsti 
un  „străin”  numit  „Ianache  braţ  Ion  ot  Piteşti”.  Nu  cumva,  acest  „Ianache 
fratele  lui  Ion  din  Piteşti”  a  fost  implicat  în  operaţia  de  falsificare?!  [SAD 
III,  62,  67, 76].  Semnele  de  întrebare  sunt  numeroase  dar  să  lăsăm  ca  spe¬ 
cialiştii  Arhivelor  Naţionale  să  spună  ultimul  cuvânt. 

în  „Addenda”  monografistul  a  publicat  şi  alte  acte  din  propria  colec¬ 
ţie  sau  din  colecţii  particulare.  Regret  că  s-a  grăbit  a  le  publica  fără  să  le 

verifice  autenticitatea  ori  să  le  scoată  din  context,  ca  lumina  fericii  locui¬ 
torilor  din  Vâlsăneşti  să  fie  puternică. 

3.  Proces-verbal 

Din  când  în  când,  la  Vâlsăneşti  izbucneşte  câte  un  incendiu  stra¬ 
niu  a  căror  decriptare  nu  s-a  prezentat  în  monografie.  La  13  iunie  1946, 
a  izbucnit  un  incendiu  la  o  anexă  a  conacului  şi,  simultan,  la  casele  unor 
intelectuali  cu  poziţii  de  lideri  în  Partidul  Naţional  Ţărănesc  şi  Partidul 
Naţional  Liberal. 

Atunci,  s-a  răspândit  în  Vâlsăneşti,  de  către  soldatul  bolşevizat  în 
Devizia  „Horia,  Cloşca  şi  Crişan”,  un  vechi  ordin  rusesc:  „Dă  foc  la  cuib 
şi  ciorile  pleacă  şi  nu  se  mai  întors!”.  Ruşii  l-au  aplicat  în  spaţiile  cuce¬ 
rite.  Exemple:  incendierea  conacului  boieresc,  din  Stroeşti-Râbniţa, 
Transnistia;  operaţiile  militare  din  Basarabia,  conduse  de  A.V.  Surorov 
(1729-1800)  etc. 

Gospodăriile  din  Vâlsăneşti  afectate  de  această  calamitate  s-au  aflat 
pe  stânga  drumului  principal,  în  sensul  de  la  conac  spre  sud.  Pagubele  au 
fost  imense  şi  sinistraţii  au  plecat  din  sat,  inclusiv  proprietarul  conacului. 
Cadrele  didactice:  Alexe  Marin,  Gheorghe  Ciolcă,  Alexe  Mitrofan  şi  N.I. 
Costilă  au  fost  angajaţi  la  şcoala  din  Stroeşti.  A  circulat  zvonul,  atunci,  că 
incendiul  a  fost  opera  comunistului  Gheorghe  A.  Păuna  şi  a  adepţilor  lui, 
ca  un  semnal  pentru  alegerile  din  19  noiembrie  1946. 

în  aprilie  1962  s-a  înfiinţat  colhozul  (Gospodăria  Agricolă  Colectivă) 
din  Vâlsăneşti  care  s-a  desfiinţat  în  ianuarie  1990.  Un  cadru  didactic  - 
acelaşi  Gheorghe  A.  Păuna  -  a  manevrat  prin  abuzuri  de  tot  felul  spre  a-1 
înfiinţa.  A  asistat,  stânjenit,  cum  şefii  colhozului  au  dat  foc  arhivei  şi  unor 
imobile  spre  a  se  transforma  în  cenuşă  orice  dovadă  a  ilegalităţilor  şi  fra¬ 
udelor  specifice  comunismului. 

Am  notat  trist:  „Schimbându-se  regimul  proprietăţii  financiare,  s-au 
schimbat  şi  relaţiile  interumane,  satul  depopulându-se”  [9,  p.  129],  [10, 
P-  68]. 

Printr-o  tipică  lege  a  comunismului  primitiv,  s-a  infiinţat  comuna 
Muşăteşti,  cu  centrul  la  Vâlsăneşti,  în  anul  1968  la  presiunea  comuniştilor 
conduşi  de  Gheorghe  A.  Păuna,  directorul  şcolii  locale.  Noii  conducători 
de  la  primărie  au  ars,  la  izbucnirea  revoluţiei  din  decembrie  1989,  vechile 
dosare  din  arhiva  institutţiei  spre  a  se  pierde  urma  infractorilor  şi  a  hoţilor 
locali. 

în  Vâlsăneşti,  circulă  acum  sloganul:  „Nu  mai  avem  acte  originale 
pentru  că  au  ars  în  incendiu.  Inclusiv  actul  Bolosinei!” 

îi  mulţumesc  lui  Vasile  P.  Moise  că  a  putut  salva  un  proces-verbal, 
dovadă  a  „competenţei”  de  a-ţi  însuşi  ce  nu-ţi  aparţine.  Acest  „Proces-verbal 
nr.  4”  (114,  p.  343)  a  fost  încheiat  la  1  noiembrie  1969,  în  şedinţa  membri¬ 
lor  C.A.P.  (Cooperativa  Agricolă  de  Producţie  -  colhozul  comunist)  din 
Vâlsăneşti.  în  sală  au  fost  128  colhoznici  şi  au  votat  în  unanimitate  „pro¬ 
punerea  de  schimbare  a  unui  lot  din  punctul  Buneşti  al  C.A.P.  Vâlsăneşti 
cu  lotul  Costeasca  al  I.A.S.  -  Curtea  de  Argeş.” 

în  prezidiu  au  fost  aleşi:  Niţulescu  Alexandru,  Păuna  A.  Gheorghe, 
Rădulescu  Emanoil,  Toader  Ion  şi  Păuna  P.  Aurica  (fiica  adoptivă  a  comunistu¬ 
lui).  Cele  două  loturi  aveau  aceeaşi  suprafaţă:  57  hectare.  I.A.S.  (întreprinderea 
Agricolă  de  Stat  -  sovhozul  comunist)  -  Curtea  de  Argeş  ceda  un  teren  agricol 
fertil  în  lunca  Vâlsanului,  din  perimetml  satului  Costeşti  (fosta  proprietate  a 
lui  Constantin  P.  Costescu-Hogioiu)  care  putea  fi  lucrat  mecanizat  şi  se  întin¬ 
dea  până  în  dreptul  gurii  Văii  Brazilor  de  pe  raza  satului  Stroeşti. 

Păuna  A.  Gheorghe  intenţiona  ca  hotarul  sudic  al  satului  Vâlsăneşti 
să  fie  mutat  din  Valea  Pivniţii  la  Valea  Brazilor!  N-a  mai  apucat  s-o  facă  în 
stilul  comunist  al  lui  pentru  că  s-a  pensionat  în  anul  1975  şi  a  decedat  în 
1995,  ignorat  de  toţi. 

Totuşi,  să  nu  ne  grăbim:  cu  câţiva  ani  în  urmă,  primarul  Păuna  Mircea 
(ex-preşedinte  al  Consiliului  C.A.P.-urilor  din  zonă  şi  ex-instructor  jude¬ 
ţean  P.C.R.  Argeş)  a  şi  pus  un  panou  „personal”  cu  inscripţia  „STROEŞTI”, 
semn  că  la  Valea  Brazilor  începe  teritoriul  acestui  sat.  Panoul  respectiv  a 
dispărut  dar  părţi  din  pădurea  Stroiască  au  fost  „retrocedate”  unor  prieteni 
de-ai  lui  din  Vâlsăneşti. 

Terenul  cedat  ca  schimb  în  Buneşti  era  aproape  steril:  defrişat  spălat 
de  ape  meteorice,  fără  stratul  fertil,  deluros  şi  plin  de  scaieţi  şi  păiş. 

Iată  o  caracteristică  a  multor  locuitori  din  Vâlsăneşti.  Au  tăiat  iraţio¬ 
nal  pădurile  pentru  a  obţine  terenuri  specifice  agriculturii  şi  zootehniei,  au 
epuizat  resursele  din  spaţiul  de  geneză  şi  -  ca  migratorii  de  altădată  -  au 
început  să  acapareze  teritorii  străine  spre  a  supravieţui.  N-au  respectat 
legile  naturii  ci  s-au  dorit  stăpânii  absoluţi  ai  ei  adoptând  sugestii  străine; 
mai  ales  în  perioada  comunismului  când  au  încercat  să  exporte  necazurile 
lor  în  satele  vecine. 

Schimbul  de  teritorii  a  fost  anulat  după  revoluţia  din  decembrie  1989 
iar  actul  s-a  putut  recupera  de  către  monografist.  Bravo  lui! 

Alexandru  Niţulescu,  membru  C.A.P.,  se  pricepea  la  procese  verbale 
falsificate;  el  falsificase  în  1968  un  proces-verbal  similar  prin  care  se  con¬ 
firma  înfiinţarea  comunei  Muşăteşti  cu  primăria  în  Vâlsăneşti,  act  pe  care 
nu  l-au  semnat  cei  chemaţi  a  fi  reprezentaţi  ai  satelor  componente  ci  comu¬ 
niştii  locali. 

Cam  aşa  s-au  petrecut  lucrurile.  Cine  lucra  pe  terenurile  din  arealul 
colhozului?!  Mâna  de  lucru  din  Vâlsăneşti  era  deficitară  şi  mobilizau  la 
„muncă  voluntară”  ţăranii  din  satele  componente  şi  elevii  din  clasele  mari 
de  la  şcoala  din  Stroeşti. 

Cândva,  comunistul  Păuna  A.  Gheorghe  impusese  ca  acei  elevi  să  facă 
naveta  zilnic  spre  a  se  asigura  normele  cadrelor  didactice  la  ei  acasă.  Şi-au 
bătut  joc  de  elevi  şi  de  părinţii  acestora.  Practica  agricolă  din  programul 
de  învăţământ  se  reducea  la  muncă  în  cadrul  colhozului! 

De  unde  veneau  banii  pentru  clădirile  noi,  de  utilitate  publică,  din 
Vâlsăneşti?  Toată  „autoimpunerea”  plătită  de  locuitorii  din  Stroeşti  s-a 
investit  în  aceste  construcţii  dar  şi  în  cea  a  şcolii  din  Muşăteşti:  în  plus,  col¬ 
hoznicii  din  Vâlsăneşti  au  luat  cu  japca  toată  averea  (oi,  porci,  vite  cornute, 
saivan,  lemne  de  foc,  etc.)  ale  întovărăşirii  Zootehnice  din  Stroeşti,  furt  de 
care  nu  s-a  sesizat  nici  un  organ  public.  încă  un  exemplu,  care  ilustrează 
comportarea  criminală  a  liderilor  colhozului  din  acest  sat  românesc.  Unii 
membrii  ai  C.A.P.  Vâlsăneşti  care  aveau  părinţi  pensionari  în  Stroeşti  au 
fost  obligaţi  să  plătească  nişte  „contribuţii”  mărite  cu  scopul  de  a  acapara 
şi  veniturile  acestor  bătrâni. 

Despre  toate  acestea,  autorul  monografiei  n-a  relatat  pentru  cei  de 
mâine! 

4.  Toponime  „comuniste” 

Vasile  P.  Moise  ne  oferă  o  şansă  rară:  putem  afla  cum  apar  toponimele 
comuniste  şi  la  Vâlsăneşti,  de  genul:  „Piaţa  lui  Stalin”,  „Oraşul  Stalin”  etc. 

După  înfiinţarea  colhozului  în  1962  au  dispărut  hotarele  dintre  pro¬ 
prietăţi,  s-au  tăiat  pomii  fructiferi  („Prunii  Anii”),  s-au  curăţit  locurile  de 
mărăcini  şi  de  „resturile”  de  păduri  particulare  etc.  pentru  a  se  putea  prac¬ 
tica  şi  pe  dealuri  o  agricultură  de  „tip  nou”. 

Toponimele  vechi  reprezentau  o  „istorie  pietrificată”  a  locurilor  dar 
au  fost  ignorate  şi  uitate  pentru  că  erau  „burgheze”.  Timpul  însă  nu  iartă. 
Procesele  naturale  nu  pot  fi  înlocuite  cu  sloganuri  redirecţioniste  sau  cu  ordine 
comuniste  venite  de  la  diverşi  analfabeţi  puşi  să  conducă  destine  umane. 

Am  fost  invitat  la  acţiunile  din  19  şi  20  august  1972  organizae  la 
Vâlsăneşti  [5] :  o  sesiune  ştiinţifică  şi  culturală,  inaugurarea  Monumentului 
Eroilor  şi  înfiinţarea  Societăţii  Cultural-Ştiinţifice  „Bolosina”. 
Organizatorul  comunist  Păuna  A.  Gheorghe  nu  mi-a  permis  a  prezenta 
comunicarea  „Istorie  şi  ştiinţă”  (19  august  1972)  dar  mi-a  permis  a  lua 
cuvântul  la  „Discuţii”  (20  august),  după  prezentarea  proiectului  de  statut 
al  societăţii  preconizate.  Ştia  că  am  experienţa  publicării  unui  volum  de 
documente  [1]  şi  a  înfiinţării  (27  iulie  1972)  Societăţii  Cultural  -Ştiinţifice 
„Stroeşti  -  Argeş”. 

Am  aflat  la  această  manifestare  că  au  şi  ei  un  toponim  „Movila  lui 
Mircea”  de  care  bătrânii  colhoznici  nu  ştiau.  La  „Discuţii”  am  subliniat 
următoarele  aspecte: 

1)  Din  statut  nu  rezultă  caracterul  ştiinţific  al  viitoarei  structuri  pe 
care  nici  un  referent  nu  l-a  susţinut  la  sesiune,  în  ziua  precedentă; 

2)  în  loc  de  „Bolosina”  să  se  adopte  numele  satului  „Vâlsăneşti”; 

3)  N-am  aflat  încă  din  documente  dacă  a  existat  o  jupâneasă  Bolosina 
cu  proprietăţi  funciare  în  zonă  şi  referinţe  la  donaţia  ei.  S-ar  putea  să  nu 
fi  existat,  reţin  un  nume  „Boluşin  pitarul”  de  care  am  aflat  întâmplător,  în 
cercetările  mele. 

Secretarul  Comitetului  Judeţean  P.C.R.,  Gheorghe  Năstase,  prezent 
în  prezidiu  lângă  mine,  m-a  susţinut.  Aşa  s-a  adoptat,  prin  vot,  înfiinţarea 
Societăţii  Cultural  „Vâlsăneşti  -  Argeş”. 

La  Muşăteşti  s-a  înfiinţat  [5]  Societatea  Cultural-Ştiinţifică 
„Constantin  Dobrescu  -  Argeş”  (27  mai  1973).  Nici  aici  nu  mi  s-a  permis 
a  prezenta  o  comunicare  ştiinţifică,  dar  la  „Discuţii2  am  propus  aceleaşi 
îmbunătăţiri  în  statut  fără  să  fie  adoptate.  Cele  două  societăţi  n-au  func¬ 
ţionat.  La  Stroeşti,  funcţionează  şi  astăzi;  la  27  iulie  2014  s-au  desfăşurat 
lucrările  celei  de  A  42-a  Sesiune  Ştiinţifică  Naţională  „Stroeşti-Argeş”. 

4)  Am  cerut  să  văd  „Movila  lui  Mircea”  şi  un  răspuns  la  întrebarea: 
„De  ce  se  inaugurează  Monumentul  Eroilor  din  Vâlsăneşti  în  1972,  pe  câtă 
vreme  -  în  alte  sate  -  monumentul  a  fost  ridicat  în  anii  1920-1922!”  Mi 
s-a  dat  un  ghid  -  paznicul  şcolii  -  şi  marţi,  22  august  1972,  m-am  dus  cu 
el  să  văd  „Movila  lui  Mircea”  (monografistul  îi  zice:  „Masa  lui  Mircea  cel 
Bătrân”).  Am  ajuns  pe  platoul  de  răsărit  al  satului  Vâlsăneşti  la  hotarul  cu 
vecinii  din  Vărzăroaia  -  Pietroşani  de  pe  Valea  Râului  Doamnei.  Un  loc 
„pustiu”:  defrişat  de  vreme;  apele  din  precipitaţii  se  adună  în  bălţi  pentru 
că  nu  au  panta  de  scrugere  („băltesc”);  vegetaţie  slabă,  naturală  etc. 

Ghidul  mi-a  arătat  o  „vâlcea”  scurtă  în  care  se  scurge  apa  din  jur  şi  se 
infiltrează  în  subteran. 

-  Aici  a  fost  „Movila  lui  Mircea”  -  îmi  spune  ghidul  -  şi  n-a  mai  rămas 
nimic  din  ea.  Eu  nu  ştiam  de  ea  dacă  nu-mi  spunea  şi  mie  directorul  meu, 
Gheorghe  Păuna. 

Am  înţeles  totul  şi  ghidul  mi-a  confirmat: 

-  în  Vâlsăneşti  n-am  avut  multe  denumiri  de  locuri  iar  cele  care  mai 
erau:  Prunii  Anii,  Găitan  şi  altele  au  dispărut  după  colectivizare.  Directorul 
şcolii  e  invidios  pe  cei  din  Stroeşti  că  au  foarte  multe  denumiri  vechi  de 
locuri.  Cel  mai  mult  îi  deranjează  Masa  de  Pământ  a  lui  Vlad  Ţepeş.  Eu  mai 
ştiu  şi  altele:  Poiana  Doamnei,  Fântâna  Doamnei,  Tabăra  Tătarilor,  Talaba, 
Mândra,  Mălăişte.  Gheorghe  Păuna  vrea  să  facă  el  denumiri  noi  de  locuri 
că  în  Vâlsăneşti  nu  mai  avem. 

M-am  lămurit  cu  privire  la  manevra  „toponimică”  locală  pe  care  o  sus¬ 
ţin  şi  astăzi  cei  de  la  primărie.  Din  păcate  şi  Vasile  P.  Moise,  sub  presiunea 
sponsorilor  din  Vâlsăneşti  şi  a  primarului  Păuna  Mircea,  dă  de  înţeles  că 
MASA  DE  PĂMÂNT  a  lui  Vlad  Ţepeş  este  de  acum  Movila  lui  Mircea  cel 
Bătrân. 

Monograhstul  scrie  despre  Plaiul  Oii  şi  Masa  de  Pământ  ca  şi  cum 
s-ar  afla  deja  pe  terenul  colhoznicilor  din  Vâlsăneşti  [pp.  27-29,  72,  74]. 
Aceştia  vor  să  zică  „Masa  lui  Mircea  cel  Bătrân”  la  ceea  ce  noi  ştim  că  este 
Masa  de  Pământ  a  lui  Vlad  Ţepeş;  ba,  mai  mult,  afirmă  că  este  Masa  lui 
Radu  Vodă  (bătrânii  din  Retevoieşţi  îi  zic  „Poiana  lui  Radu”,  un  toponim 
legat  de  haiducul  Radu  lui  Anghel  din  Greci). 

Fabulaţii  şocante,  fără  documente  care  ascund  intenţii  comuniste 
expansioniste!  Cine  n-are  bătrâni  ai  locului  să  nu-i  importe  din  pustiul 
Hoardei  de  Aur! 

îi  mulţumesc  monograhstului  pentru  un  semnal  referitor  la  ocupaţia 
germană  a  zonei  în  Primul  Război  Mondial:  „Nemţii  au  tăiat  pădurea  de 
stejar  de  la  Stroiasca.  Oamenii  erau  forţaţi  să  iasă  la  muncă.  Se  făceau 
scânduri,  duse  la  Curtea  de  Argeş,  apoi  în  Germania.  Un  an  şi  jumătate  s-a 
lucrat,  mecanicul  la  motor  era  unul  Kramer  din  Curtea  de  Argeş”  [p.  59]. 
Noi  am  dat  multe  detalii  despre  acest  jaf  forestier. 

în  august  1968  l-am  cunoscut  foarte  bine  pe  cercetătorul  Turcu  L. 
Gheorghe  care  studia  „flora  şi  vegetaţia”  din  zonă.  Găsise  în  Stroeşti 
„Sfagnetul  de  la  Lacul  cu  Ochiu”  zis  şi  „Lacul  fără  Fund”,  dovezi  de  certă 
valoare  ştiinţifică  pe  care  le-a  consemnat  în  lucrările  publicate  [6, 7,  8]. 

Am  cercetat  împreună  traseul:  Zafii,  Cerneţi,  Şoptana,  Hoaga 
Năndrăşoii,  Pană,  Mălăişte,  cele  trei  poieni  „La  Părul  Mătuşii”  etc.  Cu 
această  ocazie  mi-a  mărturisit  că  a  fost  şantajat  de  autorităţile  colhozului 
din  Vâlsăneşti  şi  de  comunistul  Păuna  Gheorghe  ca  să  menţioneze  şi  loca¬ 
litatea  Vâlsăneşti  în  lucrările  sale  ştiinţifice. 

Pentru  că  îi  asigurau,  de  la  bucătăria  colhozului,  o  parte  din  hrană, 
l-au  ameninţat  cu  înfometarea  ca  să  scrie  „Goila-Vâlsăneşti”  pe  „Profilul 
geografic  nr.  1”  [7] . 

Mai  târziu,  primarul  comunist  Păuna  Mircea  a  folosit  acest  plan  ca 
să  justifice  furturile  de  terenuri  împădurile  din  zona  Masa  de  Pământ  - 
Stroiasca  în  vederea  „retrocedărilor”  -  la  schimb  -  cu  alte  terenuri  ocupate 
în  Valea  Faurului  de  prietenul  său,  inginerul  silvic  Jean  D.  Păuna! 

Aşa  „scriu”  unii  istoria:  fură  pe  faţă  declarând  ca  au  „dreptul”!  Este 
necesar  ca  cineva  să  scrie  despre  aceste  realităţi  în  monografiile  satelor 
unde  nu  prea  au  fost  mulţi  sfinţi  după  1944. 

5.  Ac  ord  final 

Tentativa  de  a  descrie  marile  personalităţi  generate  de  familiile  origi¬ 
nare  din  satul  Vâlsăneşti  nu  răspunde  la  întrebarea  clasică:  „Ce  au  creat?!” 

Am  cunoscut  personal  pe  unii  dintre  cei  descrişi  -  fie  şi  lapidar  -  în 
monografie  (Alexandru  N.  Drăgoi,  profesor  de  desen,  p.  220;  Titus  Gh. 
Păuna,  profesor  de  ştiinţe  naturale,  pp.  233-234;  Alexandru  N.  Retevoescu, 
avocat  originar  din  Stroeşti  al  cărui  fiu,  Nicolae  mi-a  fost  student,  pp.  238- 
241  ş.a.). 

Cu  Gheorghe  I.  Popescu-Drăgoi  (1901-1995)  am  colaborat  în  cadrul 
Societăţii  Cultural-Ştiinţifice  „Stroeşti  -  Argeş”.  Tatăl  său  avea  prenumele 
de  Ioniţă  -  Niţă  (pp.  242-244).  Gheorghe  a  fost  un  singuratic  şi  averea 
lui  culturală  (cărţi,  documente,  piese  arheologice,  tablouri,  casa-muzeu, 
scrisori  etc.)  a  fost  distrusă  şi  chiar  furată  de  liderii  comunişti  ai  satului. 

Personalitatea  lui  Ioan  A.  Niţulescu  (5  februarie  1897  -  24  mai  1962) 
merită  a  fi  evidenţiată;  a  decedat  în  puşcărie  la  câteva  zile  după  înfiinţarea 
colhozului  din  Vâlsăneşti  [pp.  244-248] .  Era  anul  când  au  fost  amnisti¬ 
aţi  toţi  cei  condamnaţi  politic  iar  numele  celui  care  a  făcut  denunţul  se 
cunoaşte  „dar  momentul  nu  este  prielnic  unei  dezvăluiri”  [p.  245].  Ce  mai 
aşteaptă  monografistul?! 

Despre  Ion  N.  Niculescu  (1846  -  27  septembrie  1915)  am  aflat  mai 
multe  în  ziua  de  25  iulie  1982.  La  cea  de  A  Xl-a  Sesiune  Ştiinţifică  de 

Vară  „Stroeşti-Argeş”,  profesorul  bucureştean  Augustin  Macarie  a  sus¬ 
ţinut  comunicarea  cu  titlul:  „Societatea  „Curtea  de  Argeş”  şi  rolul  ei  în 
promovarea  învăţământului  profesional”,  la  care  au  asistat  şi  rude  ale  foto¬ 
grafului.  Cu  acest  prilej,  a  fost  prezentat  un  album  cu  fotografii  făcute  de 
I.  Niculescu  pe  care  l-a  salvat  „un  elev  de  la  Seral”  din  podul  unei  case  ce 
urma  a  fi  demolată.  Monografistul  nu  a  venit  la  această  sesiune  ştiinţifică. 

Domeniul  acesta  al  „Micului  Panteon”  trebuie  completat  şi  corectat 
în  viitoarea  ediţie  a  monografiei.  în  acest  sens,  ne  permitem  unele  sugestii. 

a)  Inginerul  Gheorghe  R.  Zotovici  este  fiul  natural  al  Elisabetei  Gr. 
Toteanu  din  Stroeşti,  conceput  cu  Radu  Rosetti  (SAD  I,  p.  297)  şi  a  avut 
o  activitate  inginerească  performantă  fiind  şi  preşedintele  Secţiei  a  IV-a 
AGIR  [11,  poz.  141]. 

b)  Medicul  Adolf  Grunau  n-a  fost  un  personaj  idilic.  Studii  recente  au 
înregistrat  şi  „umbre”  de  genul  următor:  „în  mai  1883  era  implicat  într-o 
întrerupere  ilegală  de  sarcină.  în  acelaşi  timp,  ca  proprietar  era  obligat  să 
confirme  hotărnicia  moşiei  vecine  Stroeşti  ale  cărei  hotare  fuseseră  încăl¬ 
cate  de  predecesorii  săi”  [4]. 

c)  Maria,  soţia  lui  Gheorghe  Dumitrof  -  Dulghenof,  s-a  născut  în 
Stroeşti  şi  a  fost  fiica  legitimă  a  lui  Ilie  Bucura.  Actul  de  naştere  din  1894 
l-am  publicat  [SAD  II,  112]  ca  şi  alte  dovezi  de  stare  civilă  [SAD  III,  663, 
670,  671].  Am  cunoscut-o  personal  şi  păstrez  fotografia  ei  şi  scrisorile  pe 
care  mi  le-a  trimis  din  Piteşti. 

d)  Sănătatea  locuitorilor  din  Vâlsăneşti  a  fost  afectată  puternic  de 
doi  factori:  staţionarea  pe  teritoriul  satului  a  unor  trupe  militare  străine 
(ruseşti,  în  anii  1830-1832,  iarna;  germane  şi  ungare,  în  1916-1948)  şi  căsă¬ 
toriile  endogame  (au  general  procese  de  degradare  genetică  şi  epigenetică: 
sterilitate,  impotenţă,  malformaţii,  avorturi,  copii  puţini  etc.).  Un  singur 
exemplu  este  edificator:  la  3  noiembrie  1913  s-a  publicat  în  revista  GLASUL 
ARGEŞULUI  nr.  18,  următoarea  ştire:  „Comuna  Vâlsăneşti  din  acest  judeţ 
este  contaminată  de  sifilis  cu  manifestări  în  cavitatea  bucală  (plăgi  mucoase 
sifilitice).  Peste  100  persoane  sunt  bolnave...  Cerem  îndeosebi  izolarea  bol¬ 
navilor  la  dispensarul  din  Stroeşti,  aşezat  la  3-4  km”  [9,  p.  80] . 

Unii  lideri  din  Vâlsăneşti  nu  au  avut  familii  proprii  şi  urmaşi  direcţi; 
au  suferit  de  complexul  de  inferioritate  şi  al  lipsei  de  încredere;  de  aici 
supralicitarea  şi  intransigenţa  poruncilor  date. 

e)  Lipsa  unei  solidarităţi  spirituale  de  tradiţie  a  dus  la  furtuni  reci¬ 
proce  şi  chiar  la  crimă.  Gheorghe  I.  Ciolcă  l-a  prins  pe  Dumitru  Păuna, 

zidarul,  furându-i  buşteni  din  petecul  de  pădure  al  lui  din  Valea  Pivniţii. 
L-a  ameninţat  cu  toporul  că  dacă-1  mai  prinde,  îl  omoară.  Soţiile  lor  erau 
surori. 

Una  din  victimele  hoţilor  din  Vâlsăneşti  care  furau  lemne  din  pădurea 
Statului,  controlată  de  pădurarul  Dumitru  I.  M.  Ionescu  din  Stroeşti,  a  fost 
Nicolae  I.  M.  Ionescu- Apostescu  (1847-1915)  zis  Nae  Ionescu,  proprietarul 
lotului  numărul  34  care  avea  hotarul  nordic  Valea  Pivniţii. 

într-o  noapte,  venea  din  Vâlsăneşti  spre  cabana  lui  de  la  „Marcu”  şi  a 
surpins  un  grup  de  trei  hoţi  care  veneau  cu  lemne  din  pădurea  Stroiasca.  La 
podul  peste  Valea  Pivniţii  i-a  oprit,  amenintându-i  că-i  denunţă  la  pădurar, 
fratele  său. 

Cei  trei  infractori:  Maria,  Ileana  şi  Niţă  -  copiii  lui  Dumitru  al  lui 
Pătru  -  l-au  luat  la  bătaie;  i-au  zdrobit  faţa  şi  dinţii,  lăsându-1  trântit  la 
pământ.  Pe  întuneric,  nu  i-a  recunoscut. 

După  şase  săptămâni,  Nae  Ionescu  a  decedat.  Mai  târziu,  când  se  afla 
pe  patul  de  moarte,  Niţă  al  lui  Dumitru  lui  Pătru  din  Vâlsăneşti  şi-a  recu¬ 
noscut  vina  [11,  poz.  174]. 

f)  Rivalitatea  grupurilor  politice  din  Vâlsăneşti  a  fost  de  notorietate 
şi,  de  aici,  denunţuri,  bătăi,  crime,  arestări,  sentimente  de  ură  lăsate  moş¬ 
tenire  etc. 

g)  Sectele  religioase  care  au  apărut  în  Vâlsăneşti  de-a  lungul  timpului 
au  adâncit  dezbinarea  şi  înstrăinarea  locuitorilor  şi  despre  asta  ar  trebui 
să  se  scrie  în  monografii.  Recent,  s-a  construit  o  biserică  baptistă  care-şi 
recrutează  adepţii  promiţându-le  fericirea  veşnică. 

Constatăm,  în  final,  că  putem  formula  şi  câteva  concluzii  pe  care  le 
prezentăm  în  continuare: 

1)  în  satul  Vâlsăneşti  a  funcţionat  şi  se  mai  experimentează  încă 
metoda  FORMELOR  FĂRĂ  FOND,  profesată  de  unii  lideri  locali  care  au 
aderat  neperformat  la  sugestii  străine  TRADIŢIEI,  faţa  vizibilă  a  legilor 
profunde  de  sistem; 

2)  Lipsa  de  unitate  spirituală  şi  de  coeziune  etno-istorică  i-a  făcut  pe 
locuitori  să  fie  vulnerabili  pe  toate  planurile; 

3)  Idolatrizarea  piramidală  a  boierilor  proprietari  de  terenuri  şi  cu 
conacul  în  centrul  satului  i-a  condamnat  pe  unii  să  plece  din  sat  ca  să  nu 
devină  servitori  /  servitoare  la  „curte”.  Satul  se  depopulează  în  continuare 
deoarece  liderii  colhoznici  sunt  la  primărie  şi  se  consideră  „boieri  de  tip 
nou”! 

4)  Familiile  au  copii  puţini  sau  nu  au  deloc  iar  în  casele  goale  se  stabi¬ 
lesc,  acum,  familii  de  rudari  care  se  comportă  în  mod  clasic.  Şcoala  din  sat 
are,  astăzi,  doar  zece  elevi  în  clasele  I  -  IV  şi  o  singură  învăţătoare. 

5)  Ecosistemul  în  care  a  apărut  satul  Vâlsăneşti  a  fost  distrus  de  local¬ 
nici.  Refacerea  lui  este  o  datorie  a  viitoarelor  generaţii. 

Sper  ca  Vasile  P.  Moise,  monografistul,  să  ne  facă  bucuria  unei  noi 
ediţii,  din  care  să  dispară  subiectivismul  şi  invidia  liderilor  neputincioşi, 
generatoare  de  falii  profunde  şi  de  durată  în  spiritualitatea  celor  din 
Vâlsăneşti. 

Cu  oglinda  profesionalismului  şi  cu  lupa  adevărului  poate  redacta  o 
MONOGRAFIE  de  referinţă. 

îi  dorim  succes  şi-l  aşteptăm  la  un  dialog  performant. 

